נבחרת הגברים נכנעה בחוץ 3:1 ללטביה, ששיחקה ללא סיכוי לעלות לאליפות אירופה. נבחרת הנשים, שהייתה צריכה להגביל את יריבתה סלובניה ל-38 נקודות במשחק כולו, הפסידה 3:0 באולם מטרו-ווסט. מאמן הנשים קוקריני: "היינו לחוצים מדי"
נבחרות הגברים והנשים של ישראל הפסידו הערב (רביעי) במשחקיהן האחרונים במסגרת מוקדמות אליפות אירופה, ולא הצליחו להעפיל למשחקים שיתקיימו בקיץ, אף שאלו יכללו הפעם 24 נבחרות במקום 16 כבעבר.
הגברים הפסידו בחוץ 3:1 ללטביה, למרות רגעים של אופטימיות במהלך המשחק. לטביה איבדה עוד לפני הפתיחה את האפשרות לעלות, אך לא ויתרה על האפשרות לנצח מול הקהל הביתי.
רשימת הנבחרות שהעפילו לאליפות אירופה 2019 (גברים): בלגיה, סלובניה, צרפת, הולנד, פולין, טורקיה, צ'כיה, בולגריה, איטליה, סרביה, גרמניה, רוסיה, יוון, רומניה, אסטוניה, פינלנד, אוסטריה, אוקראינה, פורטוגל, בלארוס, סלובקיה, מונטנגרו, ספרד ומקדוניה.
רשימת הנבחרות שהעפילו לאליפות אירופה 2019 (נשים): טורקיה, פולין, הונגריה, סלובקיה, סרביה, הולנד, אזרבייג'אן, איטליה, רוסיה, בלארוס, גרמניה, בולגריה, בלגיה, קרואטיה, יוון, צרפת, פורטוגל, פינלנד, ספרד, אסטוניה, סלובניה, שוויץ, אוקראינה ורומניה.